徐玑
送太守傅尚书易镇当涂二十韵
帝业江淮长，丕承七十年。
太平南北共，内禅子孙傅。
弓矢深橐橐，桑麻郁垅阡。
江河春混混，雨露夜涓涓。
治久情多从，才卑气或偏。
穹苍宜予弼，渊默正思贤。
四世忠动积，三朝节概全。
威仪新禹服，光彩旧星躔。
本以文为治，尤知政有權。
粟红初穰穰，榆散亦翩翩。
国似傅东鲁，名能躐颍川。
殊恩方锡马，盛美又临轩。
易镇旌旗远，趋朝剑履便。
想知环去旆，咸似渴思泉。
典诰黄麻出，衣冠紫禁聊。
安危看去就，扶掖赖精专。
江岸梅花小，山城桂影圆。
歌思惟两地，动化及无边。
相复中兴旧，书重说命篇。
元动列表史，焜燿祖宗前。